section_heading: Karakteristike
paragraph_text: Gospodarstvo konfederalnih država počivalo je na poljoprivrednoj proizvodnji plantažnog tipa. Na plantažama na kojima su radili robovi, uzgajao se pamuk, riža, duhan, šećerna trska i kukuruz.<ref>Thomas, The Confederate Nation pp. 13–14 Koliki je bio udio poljoprivrede u gospodarstvu južnjačkih država najbolje govori podatak da su u ukupnoj industrijskoj proizvodnji SAD južne države učestvovale sa svega 10%, dok je u vojnoj industriji taj odnos bio znatno manji i iznosio je tek 3%. Međutim, ogromne plantaže i besplatna radna snaga donosile su ogromne dobitke južnim državama. Tako su 1860. godine buduće članice Konfederacije ostvarivale BDP od oko 155 milijuna američkih dolara, čime su bile na 4. mjestu svjetskih ekonomija.